टाइम8, आगष्ट 31: दुलाराय बर’ फरायसा आफादनि थान्दै हानजाया आसाम बिधान सभा बाजेद जुथुम्मानि सिगां आसामनि सोलोंथाय आरो रांखान्थि मन्थ्रि डः हिमेन्ट बिस्व शर्माजों आलादा बिथोनगिरिख’नि जेंनाखौ लानानै थांनाय रबिबाराव गुवारै सावरायलायनायनि उनाव दिनै आसाम बिधान सभानि बाजेट जथुम्मानि गिबि सानाव आसामनि सोलोंथाय बिफाननि कमिसनार प्रितम शइकियाआ मोनसे सुलुंनि गेजेरजों फोरमायोदि बि टि आर गोरोबथानि दफा बादियै बर’ आरो गुबुन ट्राइबेल माहारिफोरनि थाखाय आलादा सोलोंथाइ बिथोनगिरिख’ थिसननाय थांखिखौ दिनै बिधान सभानि केबिनेट जुथुम्मायाव गनायथि होबाय होन्नानै फोरमाय हरदों आरो बावैसो साननि उनावनो फैगौ 5 सेप्तेम्बराव मावख’यारि फोसावथाय फोसावनाय जागोन होन्नानैबो सुलुङाव फोरमायदों।